pythainlp/thai-financial-dataset huggingface dataset:
10. การควบคุมภายใน

คณะกรรมการตรวจสอบของบริษัท ที.เค.เอส.เทคโนโลยี จำกัด (มหาชน)
ประกอบไปด้วยกรรมการอิสระ 3 ท่านปัจจุบัน คือ นายสมชาย คุรุจิตโกศล
ประธานคณะกรรมการตรวจสอบ และกรรมการตรวจสอบอีก 2 ท่านคือ นายณรงค์ จุนเจือศุภฤกษ์
และนายเสงี่ยม สันทัด
กรรมการตรวจสอบทุกท่านเป็นกรรมการที่ไม่ได้เป็นผู้บริหารหรือพนักงานของบริษัทฯ

ในรอบปี 2551 คณะกรรมการตรวจสอบได้จัดการประชุมทั้งสิ้น 4
ครั้งเพื่อสอบทานรายงานทางการเงินและสอบทานระบบการควบคุมภายในของบริษัทฯ
ในการประชุมแต่ละครั้งได้เชิญผู้จัดการฝ่ายตรวจสอบภายในเข้าร่วมประชุมด้วยเพื่อความเพียงพอในการให้ข้อมูลต่อคณะกรรมการตรวจสอบ
นอกจากนี้คณะกรรมการตรวจสอบยังได้เชิญผู้ตรวจสอบบัญชีภายนอกเข้าร่วมประชุมเพื่อพิจารณาคำปรึกษาหารือในระบบงานและข้อสังเกตต่างๆ
ที่ผู้สอบบัญชีรับอนุญาตได้ตรวจพบในปี 2551 เมื่อวันที่ 5 มกราคม 2552
และพิจารณาสอบทานงบการเงินสิ้นสุดปี 2551 ของบริษัทฯ เมื่อวันที่ 19 กุมภาพันธ์ 2552
พร้อมรับฟังคำชี้แจงของผู้ตรวจสอบภายนอก สรุปได้ว่างบการเงินของบริษัทฯ สิ้นสุด ณ วันที่ 31
ธันวาคม 2551 ได้จัดทำขึ้นตามหลักการบัญชีที่รับรองทั่วไปและมีการเปิดเผยข้อมูลอย่างครบถ้วน
คณะกรรมการตรวจสอบได้มีมติเห็นชอบในงบการเงินประจำปี 2551
เห็นควรให้นำเสนอคณะกรรมการบริษัทฯ พิจารณาอนุมัติก่อนนำเสนอที่ประชุมผู้ถือหุ้นต่อไป

คณะกรรมการตรวจสอบได้พิจารณาและปรับปรุงแก้ไขกฎบัตรเพื่อให้สอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย
เพื่อใช้เป็นข้อปฏิบัติของคณะกรรมการให้อยู่ในขอบเขตหน้าที่และความรับผิดชอบให้ดียิ่งขึ้น

คณะกรรมการตรวจสอบได้สอบทานระบบควบคุมภายในจากผู้บริหารและผู้ตรวจสอบภายในอันทำให้ประเมินได้ถึงความเพียงพอของการจัดการระบบการควบคุมภายในเป็นไปอย่างมีมาตรฐานยอมรับได้
นอกจากนี้คณะกรรมการตรวจสอบยังได้สอบทานการทำงานของฝ่ายตรวจสอบภายในในรอบปีที่ผ่านมาว่าได้กระทำหน้าที่อย่างมีประสิทธิภาพโดยเฉพาะในการติดตามการบริหารความเสี่ยงในด้านต่างๆ

คณะกรรมการตรวจสอบได้ประเมินการทำงานของผู้สอบบัญชีในปีที่ผ่านมาและได้มีการพบผู้สอบบัญชีโดยไม่มีฝ่ายบริหารร่วมด้วย
1 ครั้ง เพื่อสอบถามถึงการตรวจสอบบัญชีในปี 2551 มีปัญหาหรือข้อผิดปกติที่มีสาระสำคัญหรือไม่
ซึ่งผู้สอบบัญชีได้แจ้งว่าไม่มี เว้นแต่ข้อสังเกตที่เป็นประโยชน์เพื่อให้มาปรับปรุง
ซึ่งได้นำเสนอให้ฝ่ายบริหารปรับปรุงแล้วและมีมติคัดเลือกผู้สอบบัญชี คือ บริษัท สำนักงาน
เอ.เอ็ม.ซี จำกัด และกำหนดค่าตอบแทน เสนอต่อคณะกรรมการบริษัท
เพื่อขออนุมัติจากที่ประชุมผู้ถือหุ้นประจำปี 2552 ให้เป็นผู้สอบบัญชีของบริษัทต่อไป
6.  โครงการดำเนินงานในอนาคต

  ในปี 2552 บริษัทได้จัดทำงบประมาณสำหรับการลงทุนในเครื่องจักร จำนวน 50.0 ล้านบาท
  และได้เบิกจ่ายจากงบประมาณเป็นมูลค่า 18.25 ล้านบาท
  โดยเป็นการลงทุนในเครื่องจักรสำหรับการขยายงานในงานพิมพ์ระบบดิจิตอล

  นอกจากนั้นบริษัทได้ดำเนินการโอนกรรมสิทธิ์ที่ดินที่ติดกับที่ตั้งโรงงานในปัจจุบันจำนวน 10 ไร่
  เรียบร้อยแล้วเมื่อปลายปี 2552 โดยที่ดินส่วนที่เพิ่มจะนำไปใช้เพื่อรองรับการขยายงานในอนาคต
13. ข้อมูลอื่นที่เกี่ยวข้อง

1.  สรุปสัญญารับบริการบำรุงรักษาซอฟท์แวร์ Global

วันที่ทำสัญญา : วันที่ 11 ธันวาคม 2550

  คู่สัญญา : Synnex Global Ltd. กับ บริษัท ซินเน็ค (ประเทศไทย) จำกัด (มหาชน)

สาระสำคัญของสัญญา

  - ซินเน็คได้รับสิทธิในการใช้ซอฟท์แวร์ เพื่อการดำเนินธุรกิจในปัจจุบัน
  และการขยายธุรกิจในอนาคต โดยไม่สามารถให้สิทธิในการใช้ซอฟท์แวร์

  - ซินเน็คจะต้องจ่ายค่าตอบแทนเป็นรายเดือนและตามชั่วโมงการบริการตามสัญญา

2.  สรุปสัญญาการรับบริการ

วันที่ทำสํญญา : 1 มกราคม 2552 -31 ธันวาคม 2552

อายุสัญญา : รายปี

คู่สัญญา : บริษัท พริซึ่ม โซลูชั่น จำกัด กับ บริษัท ซินเน็ค (ประเทศไทย)

สาระสำคัญของสัญญา

- เป็นการให้บริการในลักษณะส่งเสริมการขายทางด้านเทคนิค (ทั้งก่อนและหลังการขาย)
กับผลิตภัณฑ์ ของ ซินเน็ค โดยซินเน็คต้องชำระค่าบริการเป็นรายเดือน คำนวณจากร้อยละ 0.08
ของยอดขายโดยรวมซินเน็ค และให้บริการนอกสถานที่

3.  สัญญาให้บริการสถานที่พร้อมอุปกรณ์

  วันที่ทำสํญญา : 1 มกราคม 2552 -31 ธันวาคม 2552

  อายุสัญญา : รายปี

  คู่สัญญา : บริษัท พริซึ่ม โซลลูชั่น จำกัด กับ บริษัท ซินเน็ค (ประเทศไทย) จำกัด (มหาชน)

  สาระสำคัญของสัญญา

  เป็นสัญญาที่ซินเน็คให้บริการสถานที่พร้อมอุปกรณ์และสาธารณูปโภคกับ บริษัท พริซึ่ม โซลลูชั่น
  จำกัดโดยมีระยะเวลา 1 ปี อัตราค่าบริการเดือนละ 150,000 บาท

1.  

2.  

3.  

4.  สัญญาบริหารคลังสินค้าและจัดส่งสินค้า

  วันที่ทำสัญญา : 1 กันยายน 2551

  อายุสัญญา : 3 ปี

  คู่สัญญา : บริษัท ที.เค.เอส. สยามเพรสแมเนจเม้นท์ จำกัด กับ บริษัท ซินเน็ค
  (ประเทศไทย)

  สาระสำคัญของสัญญา

  เป็นสัญญาให้บริการบริหารคลังพร้อมจัดส่งสินค้า โดยชำระค่าบริการเป็นรายเดือน
  โดยคำนวณในอัตราร้อยละ 3.0 ของราคาขาย
แบบแสดงรายการข้อมูลประจำปี

แบบ 56 – 1

สิ้นสุดวันที่ 31 ธันวาคม 2552

  บริษัท ที.เค.เอส. เทคโนโลยี จำกัด(มหาชน)

สารบัญ

หน้า

ส่วนที่ 1 ข้อมูลสรุป (Executive Summary) ส่วนที่ 1 – หน้า 1-2

ส่วนที่ 2 บริษัทที่ออกหลักทรัพย์ ส่วนที่ 2 – หน้า 1-3

1.  ปัจจัยความเสี่ยง ส่วนที่ 2 – หน้า 4-8

2.  ลักษณะการประกอบธุรกิจ ส่วนที่ 2 – หน้า 9-14

3.  การประกอบธุรกิจของแต่ละสายผลิตภัณฑ์ ส่วนที่ 2 – หน้า 15-46

4.  การวิจัยและพัฒนา ส่วนที่ 2 – หน้า 47

5.  สินทรัพย์ที่ใช้ในการประกอบธุรกิจ ส่วนที่ 2 – หน้า 48-50

6.  โครงการในอนาคต ส่วนที่ 2 – หน้า 51

7.  ข้อพิพาททางกฎหมาย ส่วนที่ 2 – หน้า 52

8.  โครงสร้างเงินทุน ส่วนที่ 2 – หน้า 53-55

9.  การจัดการ ส่วนที่ 2 – หน้า 56-65

10. การควบคุมภายใน ส่วนที่ 2 – หน้า 66

11. รายการระหว่างกัน ส่วนที่ 2 – หน้า 67-69

12. ฐานะการเงินและผลการดำเนินงาน ส่วนที่ 2 – หน้า 70-78

13. ข้อมูลอื่นที่เกี่ยงข้อง ส่วนที่ 2 – หน้า 79

ส่วนที่ 3 การรับรองความถูกต้องของข้อมูล ส่วนที่ 3 - หน้า 1-5

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท

เอกสารแนบ 2 รายละเอียดเกี่ยวกับกรรมการของบริษัทย่อย

เอกสารแนบ 3 แบบประเมินความเพียงพอของระบบการควบคุมภายใน
4. การวิจัยและพัฒนา

ในอุตสาหกรรมสิ่งพิมพ์และกระดาษสำนักงาน
อุปกรณ์และเครื่องจักรโดยส่วนใหญ่จะถูกนำเข้าจากต่างประเทศ เช่น ประเทศเยอรมัน
และประเทศญี่ปุ่น ซึ่งมีการพัฒนาเทคโนโลยีชั้นสูงอยู่ตลอดเวลา
บริษัทจึงได้ติดตามความก้าวหน้าทางเทคโนโลยีดังกล่าวเพื่อนำมาปรับปรุงใช้ในกระบวนการผลิต
โดยในปัจจุบันยังไม่มีการลงทุนด้านการวิจัยและพัฒนาอุปกรณ์และเครื่องจักรเพื่อใช้ในงานพิมพ์ของตนเอง
ในส่วนของการพัฒนาผลิตภัณฑ์นั้น
บริษัทได้มีคณะทำงานเพื่อพัฒนาและออกแบบผลิตภัณฑ์ใหม่ที่ตอบสนองต่อความต้องการของลูกค้าและพัฒนารูปแบบการใช้งานให้มีความหลากหลาย
เช่น ใช้เป็นสื่อโฆษณาประชาสัมพันธ์
หรือใช้เป็นแบบฟอร์มพร้อมซองบรรจุซึ่งสามารถส่งถึงมือลูกค้าได้
หรือแม้กระทั่งเป็นเอกสารที่สามารถสื่อสารระหว่างบริษัท กับลูกค้า หรือหน่วยงานภายในบริษัท
ซึ่งการพัฒนางานผลิตภัณฑ์ดังกล่าว เป็นการสร้างมูลค่าเพิ่มให้ผลิตภัณฑ์ และช่วยลดขั้นตอนการทำงาน
ป้องกันความผิดพลาด ยังส่งผลทำให้ลูกค้าประหยัดค่าใช้จ่ายในเรื่องแบบพิมพ์

สำหรับธุรกิจด้านอุปกรณ์ต่อพ่วงคอมพิวเตอร์ ซินเน็ค ไม่มีการวิจัยและพัฒนาสำหรับคอมพิวเตอร์
อุปกรณ์ต่อพวงคอมพิวเตอร์ ซอพท์แวร์ ระบบสารสนเทศ และวัสดุสิ้นเปลืองที่ใช้กับคอมพิวเตอร์ต่างๆ
เนื่องจากสินค้าดังกล่าวส่วนใหญ่เป็นสินค้านำเข้าที่มีชื่อเสียง
และมีการวิจัยและพัฒนาโดยผู้ผลิตอย่างต่อเนื่องอยู่แล้ว
10. การควบคุมภายใน

คณะกรรมการตรวจสอบของบริษัท ที.เค.เอส.เทคโนโลยี จำกัด (มหาชน)
ประกอบไปด้วยกรรมการอิสระ 3 ท่านปัจจุบัน คือ นายเสงี่ยม สันทัด
ประธานคณะกรรมการตรวจสอบและกรรมการตรวจสอบอีก 2 ท่าน คือ นายณรงค์ จุนเจือศุภฤกษ์
และนายวิบูลย์ เพิ่มอารยวงศ์ กรรมการตรวจสอบทุกท่านเป็นกรรมการ
ที่ไม่ได้เป็นผู้บริหารหรือพนักงานของบริษัทฯ

ในรอบปี 2552 คณะกรรมการตรวจสอบได้จัดการประชุมทั้งสิ้น 5
ครั้งเพื่อสอบทานรายงานทางการเงินและสอบทานระบบการควบคุมภายในของบริษัทฯ
ในการประชุมแต่ละครั้งได้เชิญผู้จัดการฝ่ายตรวจสอบภายในเข้าร่วมประชุมด้วย

เพื่อความเพียงพอในการให้ข้อมูลต่อคณะกรรมการตรวจสอบ
นอกจากนี้คณะกรรมการตรวจสอบยังได้เชิญผู้ตรวจสอบบัญชีภายนอกเข้าร่วมประชุมทั้ง 5
ครั้งเพื่อพิจารณาคำปรึกษาหารือในระบบงานและข้อสังเกตต่างๆ
ที่ผู้สอบบัญชีรับอนุญาตได้ตรวจพบในปี 2552
โดยผู้บริหารได้นำข้อสังเกตของผู้สอบบัญชีไปพิจารณาปรับปรุงในการบันทึกบัญชีเพื่อให้งบการเงินถูกต้องตามที่ควรในสาระสำคัญตามมาตรฐานการบัญชีที่รับรองทั่วไป
และคณะกรรมการตรวจสอบได้พิจารณาสอบทานงบการเงินสิ้นสุด ปี 2552 ของบริษัทฯ เมื่อวันที่ 25
กุมภาพันธ์ 2553 และวันที่ 2 มีนาคม 2553 สรุปได้ว่างบการเงินของบริษัทฯ สิ้นสุด ณ วันที่ 31
ธันวาคม 2552 ได้จัดทำขึ้นตามหลักการบัญชีที่รับรองทั่วไปและมีการเปิดเผยข้อมูลอย่างเพียงพอ
คณะกรรมการตรวจสอบได้มีมติเห็นชอบในงบการเงินประจำปี 2552
เห็นควรให้นำเสนอคณะกรรมการบริษัทฯ พิจารณาอนุมัติก่อนนำเสนอที่ประชุม ผู้ถือหุ้นต่อไป

คณะกรรมการตรวจสอบได้พิจารณาทบทวนกฎบัตรฉบับที่ประกาศใช้ ณ วันที่ 25 กุมภาพันธ์ 2552
สรุปได้ว่าไม่มีแก้ไขแต่ประการใด จึงให้ใช้ฉบับดังกล่าวต่อไป
เพื่อใช้เป็นข้อปฏิบัติของคณะกรรมการตรวจสอบให้อยู่ในขอบเขตหน้าที่และความรับผิดชอบ

คณะกรรมการตรวจสอบ
ได้สอบทานความเพียงพอของระบบควบคุมภายในและให้ข้อแนะนำแก่ผู้บริหารและ
ผู้ตรวจสอบภายในอันทำให้ประเมินได้ถึงความเพียงพอของการจัดการระบบการควบคุมภายในเป็นไปอย่างมีมาตรฐานยอมรับได้
นอกจากนี้คณะกรรมการตรวจสอบยังได้สอบทานการทำงานของฝ่ายตรวจสอบภายในในรอบปีที่ผ่านมา
ซึ่งไม่พบการไม่ปฏิบัติตามกฎหมายและข้อกำหนดว่าด้วยหลักทรัพย์และตลาดหลักทรัพย์และกฎหมายอื่นที่เกี่ยวข้อง
และไม่พบว่ามีรายการที่อาจมีความขัดแย้งทางผลประโยชน์

คณะกรรมการตรวจสอบได้ประเมินความเหมาะสมการทำงานของผู้สอบบัญชีในปีที่ผ่านมา
และพิจารณาคัดเลือกผู้สอบบัญชี แล้ว เห็นว่า บริษัทสำนักงาน เอ.เอ็ม.ซี. จำกัด
เสนอค่าธรรมเนียมการสอบบัญชีปี 2553 ในอัตราที่สูงเกินกว่าบริษัทอื่นมาก
คณะกรรมการตรวจสอบจึงพิจารณาคัดเลือกผู้สอบบัญชีรายใหม่คือ บริษัท เอส.เค.แอคเคาน์แต้นท์
เซอร์วิสเซส จำกัด และกำหนดค่าตอบแทน เสนอต่อคณะกรรมการบริษัท
เพื่อขออนุมัติจากที่ประชุมผู้ถือหุ้นประจำปี 2553 ให้เป็นผู้สอบบัญชีของบริษัทต่อไป
การควบคุมภายใน 

คณะกรรมการบริษัทฯ ส่งเสริมให้พนักงานทุกระดับมีจิตสำนึกในจริยธรรมและคุณธรรม
โดยตระหนักในความสำคัญของระบบการควบคุมและตรวจสอบภายใน
ด้วยการจัดให้มีระบบการควบคุมและตรวจสอบภายในที่มีประสิทธิภาพทั่วทั้งองค์กร
แต่ยังคงรักษาความคล่องตัวในการปฏิบัติงาน เป็นระบบที่พนักงานสามารถควบคุม กำกับ ประเมินผล
และสอบทานการทำงานได้ด้วยตนเอง
เพื่อลดความเสี่ยงด้านการทุจริตและการใช้อำนาจอย่างไม่ถูกต้องตามทำนองครองธรรม
รวมทั้งป้องกันการกระทำที่ผิดกฎหมายด้วย

ในการประชุมคณะกรรมการบริษัทฯ ครั้งที่ 6/2545 ที่ประชุมได้มีมติให้จัดตั้งฝ่ายตรวจสอบภายใน
ขึ้นในบริษัทฯ และมีมติแต่งตั้ง นางสาวรัชกุน สุขเกษมกุลชัย
ดำรงตำแหน่งผู้จัดการฝ่ายตรวจสอบภายใน
โดยขึ้นตรงและดำเนินงานภายใต้การกำกับดูแลของคณะกรรมการตรวจสอบ
เป็นผู้ทำหน้าที่ตรวจสอบการปฏิบัติงานด้านต่างๆ ให้เป็นไปตามนโยบาย แผนงาน
อำนาจดำเนินการและกฎระเบียบ
รวมทั้งทำหน้าที่ประเมินการบริหารความเสี่ยงและการควบคุมภายในให้เหมาะสมและมีประสิทธิภาพอีกชั้นหนึ่ง
ปัจจัยความเสี่ยง

1. ความเสี่ยงเกี่ยวกับการผลิต

ความเสี่ยงจากความผันผวนของราคาวัตถุดิบ

นโยบายและมาตรการจัดการปัญหาราคายาง การผลิตยาง และการค้ายาง
ทั้งของรัฐบาลหรือมาตรการที่เป็นข้อตกลงด้านการค้าระหว่างประเทศ ที่เป็นผลจาก
“ความร่วมมือยางไตรภาคี” (International Tripartite Rubber Corporation: ITRC)
ซึ่งเป็นข้อตกลงระหว่างผู้ผลิตยางรายใหญ่ 3 ประเทศคือประเทศไทย อินโดนีเซีย และมาเลเซีย
ทำให้ระบบกลไกราคาตลาดเสรีได้เปลี่ยนแปลงไป (Market Distortion) บริษัทฯ
ต้องซื้อวัตถุดิบในราคาที่สูงกว่าที่ควรจะเป็น ณ ขณะนั้น ซึ่งส่งผลต่อต้นทุนการผลิตของบริษัทฯ

อย่างไรก็ตามบริษัทฯได้ตระหนักถึงความเสี่ยงจากความผันผวนของราคาน้ำยางข้น บริษัทฯ
จึงมีการทำสัญญาซื้อล่วงหน้า เป็นเวลา 3-6 เดือนกับผู้จำหน่ายวัตถุดิบ
ซึ่งจะช่วยให้สามารถคาดการณ์ต้นทุนการผลิตได้ในระดับหนึ่งบริษัทฯจึงสามารถลดความเสี่ยงจากความผันผวนของต้นทุนและราคาขายได้

2. ความเสี่ยงในการประกอบธุรกิจ

ความเสี่ยงจากการกีดกันทางการค้า

ประเทศผู้นำเข้าบางรายได้นำเอาการกำหนดมาตรฐานของถุงมือยางมาใช้เป็นมาตรการกีดกันทางการค้าอย่างหนึ่ง
โดยการกำหนดมาตรฐานถุงมือยางที่เข้มงวดมาใช้กับผู้ผลิตและส่งออกถุงมือยาง ได้แก่
กลุ่มผู้ใช้ถุงมือยางในทางการแพทย์ของประเทศผู้นำเข้ารายใหญ่ ได้แก่ สหรัฐอเมริกา สหภาพยุโรป
ได้กำหนดมาตรฐานเรื่องความปลอดภัยของถุงมือยางธรรมชาติ เช่น
การกำหนดปริมาณโปรตีนในถุงมือยาง เป็นต้น ดังนั้นผู้ผลิตถุงมือยางธรรมชาติ
จะต้องปรับปรุงเทคโนโลยีและกระบวนการผลิตเพื่อให้ได้สินค้าที่เป็นที่ยอมรับของผู้บริโภค
ทั้งนี้บริษัทฯได้คำนึงถึงความเสี่ยงดังกล่าวโดยมีการพัฒนาการผลิตให้สามารถควบคุมปริมาณโปรตีนในทุกขั้นตอนการผลิต
ซึ่งปัจจุบันถุงมือยางของบริษัทฯมีระดับของโปรตีนต่ำกว่าเกณฑ์ที่กำหนด
โดยได้รับการรับรองจากองค์การอาหารและยาจากประเทศสหรัฐอเมริกา (U.S. Food and
Drug Administration: FDA)

3. ความเสี่ยงด้านการเงิน

ความเสี่ยงด้านอัตราแลกเปลี่ยน

บริษัทฯ มีรายได้จากการส่งออกถุงมือยางเป็นหลัก ทำให้มีรายได้ส่วนใหญ่กว่าร้อยละ 90
ในรูปของเงินตราต่างประเทศ บริษัทฯ
จึงมีความเสี่ยงจากการเปลี่ยนแปลงของอัตราแลกเปลี่ยนเงินตราต่างประเทศ อย่างไรก็ตาม
บริษัทฯ มีการป้องกันความเสี่ยงด้านอัตราแลกเปลี่ยน
โดยทำการซื้อขายเงินตราต่างประเทศล่วงหน้า 6 เดือน (ทำ Forward ร้อยละ 50
หลังจากนั้นจะทำการป้องกันความเสี่ยง โดยการเฉลี่ยซื้อ Forward อีกร้อยละ 30
ส่วนที่เหลือเป็นการทำ Spot) เพื่อบริหารทางการเงินอีกทางหนึ่ง ซึ่ง ณ วันที่ 31 ธันวาคม 2546
บริษัทฯ มีสัญญาขายเงินตราต่างประเทศล่วงหน้ากับธนาคารในประเทศจำนวนรวมประมาณ 5.9
ล้านเหรียญสหรัฐอเมริกา
ทรัพย์สินที่ใช้ในการประกอบธุรกิจ 

ลักษณะสำคัญของทรัพย์สินถาวรที่บริษัทใช้ในการประกอบธุรกิจ ณ วันที่ 31 ธันวาคม 2546

+---------------------------+---------+---------+---------------------+
| ประเภท/ลักษณะทรัพย์สิน        | ลักษณะ   | มูลค     | ภาระผูกพัน            |
|                           | กรรมสิทธิ์ | ่าตามบัญชี |                     |
|                           |         |         |                     |
|                           |         | (       |                     |
|                           |         | ล้านบาท) |                     |
+---------------------------+---------+---------+---------------------+
| ที่ดินและส่วนปรับปรุงที่ดิน ตั้งอยู่ที่  | เป      | 24.21   | ที่ดินเนื้อที่ 29 ไร่ 1 งาน |
| ต.กะเฉด อ.เมืองระยอง       | ็นเจ้าของ |         | 68 ตารางวา          |
| จ.ระยอง รวมเนื้อที่ 35 ไร่ 6   |         |         | ติดจำนองมูลค่า 100     |
| งาน 140 ตารางวา           |         |         | ล้านบาท              |
+---------------------------+---------+---------+---------------------+
| อาคารและส่วนปรับปรุงอาคาร    | เป      | 54.77   | อาคารโรงงานบางส่วน   |
| ตั้งอยู่ที่ ต.กะเฉด อ.เมืองระยอง | ็นเจ้าของ |         | ติดจำนองมูลค่า 100     |
| จ.ระยอง                   |         |         | ล้านบาท              |
+---------------------------+---------+---------+---------------------+
| เครื่องจักรและอุปกรณ์          | เป      | 264.92  | ติดจำนองมูลค่า 145     |
|                           | ็นเจ้าของ |         | ล้านบาท              |
+---------------------------+---------+---------+---------------------+
| เครื่องตกแต่งและอุปกรณ์สำนักงาน | เป      | 1.61    | -                   |
|                           | ็นเจ้าของ |         |                     |
+---------------------------+---------+---------+---------------------+
| ยานพาหนะ                  | เป      | 2.28    | -                   |
|                           | ็นเจ้าของ |         |                     |
+---------------------------+---------+---------+---------------------+
| รวม                       |         | 347.79* |                     |
+---------------------------+---------+---------+---------------------+

หมายเหตุ : *ไม่รวมมูลค่าของงานระหว่างก่อสร้างตามบัญชี จำนวน 5.4 ล้านบาท
ข้อมูลสรุป (Executive Summary)

บริษัท ซันไทยอุตสาหกรรมถุงมือยาง จำกัด (มหาชน) (“บริษัทฯ”) ประกอบธุรกิจหลักเป็นผู้ผลิต
จำหน่ายและส่งออกถุงมือยางที่ใช้ในทางการแพทย์ ประเภทใช้ในงานตรวจโรคทั่วไป
ผลิตภัณฑ์ของบริษัทฯสามารถแบ่งตามความนิยมของผู้บริโภคได้เป็น 2 ประเภท คือ
ถุงมือยางชนิดมีแป้ง (Powdered) และถุงมือยางชนิดไม่มีแป้ง (Non-Powdered)
ซึ่งผลิตภัณฑ์ของบริษัทฯได้รับการรับรองตามมาตรฐานสากล จะบรรจุในกล่องตามขนาด
รูปแบบและจำนวนที่ลูกค้าต้องการภายใต้เครื่องหมายการค้าของลูกค้าเป็นหลัก
สินค้าของบริษัทร้อยละ 95 จะส่งออกไปจำหน่ายยังต่างประเทศ ได้แก่ กลุ่มประเทศยุโรป
ละตินอเมริกา สหรัฐอเมริกา เป็นต้น ทั้งนี้ผลิตภัณฑ์ของบริษัทฯร้อยละ 80
จะดำเนินการจัดจำหน่ายสินค้าผ่านตัวแทนจำหน่ายหลายราย และที่เหลือร้อยละ 20
บริษัทฯจะดำเนินการจำหน่ายเอง

ในปี 2541 บริษัทฯได้ร่วมทุนกับบริษัท บีมาร์ค ประเทศอิตาลี
ซึ่งมีความเชี่ยวชาญในด้านการจัดจำหน่ายเครื่องมือทางการแพทย์ในประเทศ อิตาลี
ในการจัดตั้งบริษัท บีมาร์ค ซันไทย จำกัด เพื่อเป็นตัวแทนจำหน่ายสินค้าในทวีปยุโรป
โดยบริษัทฯถือหุ้นร้อยละ 40

บริษัทฯ มีการขยายตัวทางธุรกิจอย่างต่อเนื่อง โดยในปี 2542 มีสายการผลิตถุงมือยางรวม 7 ชุด
สำหรับปี 2543 บริษัทได้ลงทุนก่อสร้างโรงงานแห่งที่ 2
และได้ติดตั้งเครื่องจักรผลิตถุงมือยางเพิ่มอีก 8 ชุด ทำให้มีสายการผลิตถุงมือยางรวม 15 ชุด

บริษัทฯได้แปรสภาพเป็นบริษัทมหาชน และได้เปลี่ยนแปลงมูลค่าที่ตราไว้จากเดิมหุ้นละ 10 บาท
เป็นหุ้นละ 1 บาท เมื่อวันที่ 4 กันยายน 2544 ต่อมาเมื่อวันที่ 28 ธันวาคม 2544
ที่ประชุมวิสามัญผู้ถือหุ้นของบริษัทฯได้มีมติเพิ่มทุนจดทะเบียนจาก 125 ล้านบาท เป็น 195 ล้านบาท
โดยเสนอขายหุ้นสามัญเพิ่มทุนให้แก่บุคคลในวงจำกัด (Private Placement: PP) จำนวน 20
ล้านหุ้น ในราคาหุ้นละ 1 บาท และเสนอขายหุ้นสามัญแก่ประชาชนทั่วไป (Initial Public
Offering: IPO) จำนวน 50 ล้านหุ้น ในราคาหุ้นละ 1.80 บาท ในช่วงปี 2545

ในปี 2546 บริษัทฯ ได้ลงทุนในหุ้นทุนของบริษัท เอส.ที.เมด จำกัด
ซึ่งเป็นบริษัทร่วมที่จัดตั้งเป็นบริษัทจำกัดในประเทศสหรัฐอเมริกาเพื่อเป็นตัวแทนจำหน่ายสินค้าในประเทศสหรัฐอเมริกาและแถบทวีปอเมริกา
โดยบริษัทฯถือหุ้นร้อยละ 19

ในการประชุมวิสามัญผู้ถือหุ้นครั้งที่ 1/2546 เมื่อวันที่ 31 กรกฎาคม 2546
ผู้ถือหุ้นได้มีมติอนุมัติให้เพิ่มทุนจดทะเบียนเป็น 260 ล้านบาท
โดยการเสนอขายหุ้นสามัญเพิ่มทุนแก่ผู้ถือหุ้นเดิมจำนวน 65 ล้านหุ้นในอัตราส่วน 3 หุ้นสามัญเดิม ต่อ
1 หุ้นสามัญใหม่ ในราคาหุ้นละ 1 บาท ซึ่งการเพิ่มทุนดังกล่าวทำให้บริษัทฯ มีทุนชำระแล้วเกิน 200
ล้านบาท เข้าข้อกำหนดว่าด้วยการรับหลักทรัพย์จดทะเบียนในตลาดหลักทรัพย์แห่งประเทศไทย
และข้อกำหนดว่าด้วยการรับหลักทรัพย์จดทะเบียนในตลาดหลักทรัพย์ใหม่
ตลาดหลักทรัพย์แห่งประเทศไทยจึงได้ดำเนินการย้ายหลักทรัพย์ของบริษัทฯ
ซึ่งเป็นหลักทรัพย์จดทะเบียนใน MAI ไปเป็นหลักทรัพย์จดทะเบียนใน SET
โดยทำการซื้อขายในหมวดเวชภัณฑ์และเครื่องสำอาง (Pharmaceutical Products &
Cosmetics) ใช้ชื่อย่อ “STHAI” เช่นเดิม โดยจะมีผลในระบบซื้อขายหลักทรัพย์ตั้งแต่วันที่ 1
มกราคม 2547
โครงการดำเนินงานในอนาคต

บริษัทฯ
ตระหนักถึงการเตรียมความพร้อมในการการดำเนินธุรกิจท่ามกลางสภาพการแข่งขันในสภาวะปัจจุบัน
โดยบริษัทฯ มีแผนที่จะลงทุนในอุตสาหกรรมน้ำยางข้น มีวัตถุประสงค์เพื่อเพิ่มศักยภาพในการแข่งขัน
โดยการขยายธุรกิจของบริษัทฯให้ครบวงจร ด้วยการลงทุนทำธุรกิจต้นทางโดยการทำน้ำยางข้น
เพื่อลดต้นทุนการผลิตและเพิ่มปริมาณวัตถุดิบป้อนโรงงานของบริษัทฯ
เพื่อรองรับกับปริมาณยอดขายที่เพิ่มขึ้นในแต่ละปี ซึ่งโครงการจะเริ่มดำเนินการใน 2547
แบบแสดงรายการข้อมูลประจำปี (แบบ 56-1)

สิ้นสุดวันที่ 31 ธันวาคม 2546

บริษัท ซันไทยอุตสาหกรรมถุงมือยาง จำกัด (มหาชน)
การรับรองความถูกต้องของข้อมูล

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้อง ครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

1.  งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
    ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
    และกระแสเงินสดของบริษัทฯแล้ว

2.  ข้าพเจ้าเป็นผู้รับผิดชอบต่อการจัดให้บริษัทฯมีระบบการเปิดเผยข้อมูลที่ดี
    เพื่อให้แน่ใจว่าบริษัทฯได้เปิดเผยข้อมูลในส่วนที่เป็นสาระสำคัญทั้งของบริษัทฯอย่างถูกต้องครบถ้วนแล้วรวมทั้งควบคุมดูแลให้มีการปฎิบัติตามระบบดังกล่าว

3.  ข้าพเจ้าเป็นผู้รับผิดชอบต่อการจัดให้บริษัทฯมีระบบการควบคุมภายในที่ดี
    และควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบควบคุมภายใน ณ วันที่ 25 กุมภาพันธ์ 2547
    ต่อผู้สอบบัญชีและกรรมการตรวจสอบของบริษัทฯแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทฯ

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายธีรวัฒน์ อาริยะกุล เป็นผู้ลงลายมือชื่อกำกับเอกสารไว้ทุกหน้าด้วย
หากเอกสารใดไม่มีลายมือชื่อของ นายธีรวัฒน์ อาริยะกุล กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

ชื่อ ตำแหน่ง ลายมือชื่อ

1. นายหลิน ฟู ไหล ประธานกรรมการบริหาร ________________________

2. นายอนันต์ เจษฎาวิสุทธิ์ กรรมการบริหารและกรรมการผู้จัดการ
________________________

3. นายฟอง ซิล กวน กรรมการและกรรมการบริหาร ________________________

ชื่อ ตำแหน่ง ลายมือชื่อ

ผู้รับมอบอำนาจ นายธีรวัฒน์ อาริยะกุล เลขานุการคณะกรรมการ ________________________

“ข้าพเจ้าได้สอบทานข้อมูลในแบบแสดงรายการข้อมูลประจำปีฉบับนี้แล้ว
และด้วยความระมัดระวังในฐานะกรรมการบริษัท
ข้าพเจ้าไม่มีเหตุอันควรสงสัยว่าข้อมูลดังกล่าวไม่ถูกต้องครบถ้วนเป็นเท็จ ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญ

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายธีรวัฒน์ อาริยะกุล เป็นผู้ลงลายมือชื่อกำกับเอกสารไว้ทุกหน้าด้วย
หากเอกสารใดไม่มีลายมือชื่อของ นายธีรวัฒน์ อาริยะกุล กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้”

ชื่อ ตำแหน่ง ลายมือชื่อ

1. ร.ท.สุชาย เชาว์วิศิษฐ ประธานกรรมการบริษัท ________________________

2. ดร.สนิท สโมสร ประธานกรรมการตรวจสอบและกรรมการอิสระ
_______________________

3. นายสหาย ทรัพย์สุนทรกุล กรรมการตรวจสอบและกรรมการอิสระ
_______________________

4.รศ.กฤช ภูริสินสิทธิ์ กรรมการตรวจสอบและกรรมการอิสระ _______________________

5.นายหลักชัย กิตติพล กรรมการ ________________________

ชื่อ ตำแหน่ง ลายมือชื่อ

ผู้รับมอบอำนาจ นายธีรวัฒน์ อาริยะกุล เลขานุการคณะกรรมการ ________________________
บริษัทที่ออกหลักทรัพย์ 

ชื่อบริษัท 

บริษัท ซันไทยอุตสาหกรรมถุงมือยาง จำกัด (มหาชน)

เลขทะเบียนบริษัทเลขที่ บมจ. 669

ประกอบธุรกิจหลักเป็นผู้ผลิต จำหน่ายและส่งออกถุงมือยางที่ใช้ในทางการแพทย์ ครัวเรือน
และอุตสาหกรรม ฯลฯ

ที่ตั้งสำนักงานใหญ่และโรงงาน

-   เลขที่ 9 หมู่ 4 ตำบลกะเฉด อำเภอเมือง จังหวัดระยอง 21100

โทรศัพท์ (038) 634-072-3, 634-481-6 โทรสาร (038) 634-001,634-480

HOME PAGE: www.shunthais.com

ที่ตั้งสำนักงานสาขา

-   เลขที่ 14 หมู่ 4 ตำบลกะเฉด อำเภอเมือง จังหวัดระยอง 21100

-   เลขที่ 238/9 อาคารไตรภาคี ชั้น 2 ถนนรัชดาภิเษก เขตห้วยขวาง กรุงเทพมหานคร
    10320 โทรศัพท์ (02) 274-0951 โทรสาร (02) 274-0950

จำนวนและชนิดหุ้นที่จำหน่ายได้แล้วทั้งหมดของบริษัท

ทุนจดทะเบียน 260,000,000 บาท มูลค่าที่ตราไว้หุ้นละ 1.00 บาท ชำระค่าหุ้นเต็มมูลค่าแล้ว
260,000,000 บาท

นายทะเบียนหลักทรัพย์ 

บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย ชั้น 4,6-7 ถนนรัชดาภิเษก คลองเตย กรุงเทพฯ
10110

โทรศัพท์ (02) 359-1200-1 โทรสาร (02) 359-1259

ผู้สอบบัญชี

นายวินิจ ศิลามงคล ผู้สอบบัญชีรับอนุญาต ทะเบียนเลขที่ 3378

บริษัท เคพีเอ็มจี ภูมิไชย สอบบัญชี จำกัด

ชั้น 22 เอ็มไพร์ทาวเวอร์ 195 ถนนสาทรใต้ แขวงยานนาวา เขตสาทร กรุงเทพมหานคร 10120

โทรศัพท์ (02) 677-2000 โทรสาร (02) 677-2222

www.kpmg.co.th

ที่ปรึกษากฎหมาย

นายสุพรรณ จิราทิวัฒนากุล

สำนักงานสุพรรณ จิราทิวัฒนากุล ทนายความ

49/6 ถนนริมน้ำ ตำบลท่าประดู่ อำเภอเมือง จังหวัดระยอง 21000

โทรศัพท์ (01) 943-1915 โทรสาร (038) 871-148

นิติบุคคลที่บริษัทถือหุ้นร้อยละ 10 ขึ้นไป 

-   ชื่อบริษัท บริษัท บีมาร์ค ซันไทย จำกัด ที่ตั้งสำนักงาน เลขที่ 10 ถนน ปอร์ตา เวร์เชล์ลีนา
    เมือง มิลาน 20123 ประเทศอิตาลี ประเภทธุรกิจ ตัวแทนจำหน่าย
    จำนวนและชนิดหุ้นที่จำหน่ายทั้งหมดของบริษัท ทุนจดทะเบียนหุ้นสามัญจำนวน 10,200 ยูโร
    หรือ 10,200 หุ้น บริษัท STHAI ถือหุ้นในอัตราร้อยละ 40 เท่ากับจำนวนหุ้น 4,080 หุ้น

-   ชื่อบริษัท บริษัท เอส.ที เมด จำกัด ที่ตั้งสำนักงาน 30073 Ahem Avenue, Union City,
    CA 94587, USA ประเภทธุรกิจ ตัวแทนจำหน่าย
    จำนวนและชนิดหุ้นที่จำหน่ายทั้งหมดของบริษัท ทุนจดทะเบียนหุ้นสามัญจำนวน 750,000
    ดอลล่าร์ หรือ 750,000 หุ้น บริษัท STHAI ถือหุ้นในอัตราร้อยละ 19 เท่ากับจำนวนหุ้น
    142,500 หุ้น
การวิจัยและพัฒนา

บริษัทฯได้ให้ความสำคัญในงานวิจัยและพัฒนาเพื่อเพิ่มมูลค่าให้แก่ผลิตภัณฑ์ของบริษัทฯ
ตลอดจนเพื่อให้ได้มาซึ่งสินค้าที่สามารถตอบสนองความต้องการของผู้บริโภคทุกกลุ่ม
ซึ่งต่างก็มีความต้องการที่ต่างกันออกไป
ทีมวิจัยและพัฒนาของบริษัทฯจึงได้มีการร่วมมือประสานงานกับลูกค้าในการพัฒนาคิดค้นผลิตภัณฑ์ในลักษณะภาคี
และการพัฒนาต่อยอดงานวิจัย เพื่อความปลอดภัย
และลดความเสี่ยงต่อการเสียชีวิตจากการแพ้โปรตีนในถุงมือ
ซึ่งปัจจุบันบริษัทฯสามารถผลิตถุงมือยางที่มีปริมาณโปรตีนในถุงมือต่ำในระดับที่ปลอดภัยตามมาตรฐานสากลจนได้รับการรับรองจากองค์การอาหารและยาจากประเทศสหรัฐอเมริกา
(U.S. Food and Drug Administration: FDA)